Extracte de l’acord de la Junta de Govern Local de l’Ajuntament de Sant Julià de Ramis de data 26 de setembre de 2024, de convocatòria d’ajuts municipals per a l’escolaritzacio d’infants a l’escola bressol municipal de Sant Julià de Ramis pel curs 2024/2025
Destinataris
Podran tenir la condició de beneficiaris/àries dels ajuts d’Escola Bressol aquí regulats, les persones que reuneixin tots i cadascun dels requisits que consten a l’article 2 de les Bases de la convocatòria.
Quantia individualitzada de l’ajut

El percentatge de la beca concedida es determinarà en funció de la demanda i disponibilitat pressupostària però en cap cas serà superior al 70% de l’import del servei i anirà regit fins a fi de pressuposts. En ambdós casos l’ import becat serà la quota mensual en cap cas la quantia atorgada inclou el dinar ni berenar ni serveis extraordinaris, com per exemple l’hora d’acollida, tal i com es fa constar expressament a la base primera d’aquestes bases. Tampoc inclou la matrícula o quotes de material.   

Termini de presentació de sol.licituds

Les sol·licituds s’hauran de presentar degudament omplertes en el termini de 15 dies des de la publicació de les Bases al BOP Girona de forma telemàtica o al Registre General de l’Ajuntament en horari de 09:00h a 14:00h.
L’Alcalde,

Mar Puigtió Rebollo

